
Vječne istine. 


Život kratak, a smrt stalna, 
Njoj se nezna dan ni čas; 
Ako vrijeme gubim sada, 
Ne ću ga imat zadnji čas, 


Jednu samo imam dušu, 
Nju mi dade vječni Bog; 
Propadne li ona ludo, 

Što će biti od zla tog? 


Bog me vidi, Bog će sudit: 
I! u pako il' u raj; 

I!' u raju divna slava, 

I! u paklu strašan vaj. 


Svemu dođe jednom konac, 
Al' vječnosti nije kraj; 
I!' u raju vječna slava, 
I!' u paklu vječan vaj. 


S dopuštenjem Nadbiskupskog Duhovnog stola 
u Zagrebu od 26. listopada 1936. broj 7939, i 
Starješinstva Družbe Isusove od 26. listopada 1936. 
broj 501. 


Katolički mladić 


Napisao 


N. BULJAN D. L, misionar 


ZAGREB, 1937. 


' Tisak i naklada »Glasnika Srca Isusova« 


\ 


Sv, Josip vodi mladića k Isusu, 


Katolički mladić 
i Katolički muž. 


1. Sunčanim visinama. 


»BLAGO ONIMA, KOJI SU ČISTA SRCA, 
JER ĆE BOGA VIDJETI« (Mt, 5, 8). Ove Isusove 
riječi trebalo bi napisati na svaku kuću na sve 
radionice, na škole i vježbališta i na svakom 
raskršću cesta, da svi znadu, gdje je prava sreća 
i blaženost, Jest, vi mladići i muževi, vi žudite 
za srećom pa zato radite, znojite se i učite i mu- 
čite se, ali ne zaboravite, da sve to samo u toliko 
ima svoju vrijednost, u koliko ste čista srca, 

Spasitelj ima pravo, kad kaže »blaženi«, Pa 
i kako bi moglo drugačije biti? Čistoća je svijetlo, 
a Bog je svijetlo. Sretan onaj, koga uvijek oba- 
sjava ovo svijetlo, čistoća je ljepota. To je prosjev 
duše kroz tijelo. Ako hoćete pravu ljepotu, gle- 
dajte nevino dijete, kad ide s. prve svete pričesti. 
Čistoća je snaga, Ne ona atletska, koja protivnika 

na zemlju baca, već ona plemenita, koja je sil- 
nija nego sve napasti, zamame i poruge. Čistoća je 
sloboda, Ne ona puna vike na ulicama, već ona 
što se diže nad samu nižu narav i čini nas slične 
Bogu. Onaj je najslobodniji i najzadovoljniji, koji 


neizmjernog Boga u svom srcu nosi, a to su oni, , 


koji su čista srca. 

Ako je život ljudski zgrada, onda su je ovi 
najbolje sagradili. Ako je život vožnja, onda su 
ovi najbolji smjer odabrali. Ako li je život pje- 
sma, onda su ovi po svojoj čistoći najuzvišenija 
pjesma Presvetom Trojstvu. »O KAKO JE LIJEP 
ČIST NARAŠTAJ SA SJAJNOŠĆU! NEUMRLA 
MU JE USPOMENA, JER JE I KOD BOGA PO. 
ZNAT I KOD LJUDI,« (Knjiga Mudrosti), 


2. U dubinama grijeha. 


Mlad časnik leži u bolnici, Posjetio ga Isuso- 
vac svećenik pa mu govori: »No kako je?« — 
»Zlo je, velečasni. Vidim, da moram umrijeti. Moja 
rana mjesto da se umanjuje, postaje neprestano 
veća.« Svećenik pun sućuti opet pita: »A znate li, 
odakle to dolazi?« Tad navale mladiću suze na 
oči: »Jest, velečasni, razumije se da znam. TO SU 
POSLJEDICE MOGA NEMORALNOG ŽIVOTA.« 

U bolnicu dovezoše jednog mladića. Užasno 
je trpio, »O samo jednom, velečasni!l« I grozno 


go.« 5 
harala bolest. Sva sredstva bila uzalud. On umre 
u strašnim bolima, U cvjetnoj mladosti, jedan 
neoprezan pogled pa razgovor pa želja pa grijeh, 
— ko zmija ga ugrizao, a još navukao na njega ' 
neizlječivu -bolest, 

Na brdu Sinaju Bog strogo govori: »Ne sagri- 
ješi bludno! Ne poželi žene bližnjega svoga.« I 
taj je zakon duboko upisan u svako srce ljudsko. 
Zašto i najgori raspusnik traži kod ovog grijeha 
skrovita mjesta ili tamu noći? Zašto ova- 
kovi sami sebe preziru? Zašto: ona gorkost u duši 
iza ovakovog grijeha? Zašto stid na ispovijedi? 
Koliko borbe, da se ispovjedniku samo kaže! 
Zašto i na smrti još stid? 

Da, jedino zato, jer nam je duboko u srce 
upisan zakon Božji. Radi se ne o sitnici, već o 
velikom grijehu. Radi se o grijehu, kojega Bog i 
na ovom svijetu užasno kazni. 


5. Potaini grijeh mladeži. 


Moguće nigdje ne očituje se bijeda-ljuđske na- 
ravi u tolikom stupnju kao u povraćanju na ovaj 
$rijeh, — gdje mladić: sam nečisto griješi. 

Tuže se ovi jadnici opet i opet: Ja doista ne 
bih toga htio. Ja to mrzim, ja mrzim samog sebe, 
prije. čina, za čina, a šta istom iza činaf... Ali 
ja dolazim naprosto. do zdvojnog stanja.  Spavat 

ne mogu, čitat mi se ne će, umoran, izmožden i 
napokon kratak proces, ja popuštam i — padam... 
Gubim svaku nadu, 

Potpuno i jasno shvaćam, da su te borbe i 
teške i najteže borbe, osobito kad pristupi na- 
past; pa samo još jedamput! O varaš se, varaš, 
Ti znaš da ostavit svoju zastavu i prebjeći nepri- 
jatelju znači uvijek izdaju pa bilo to prvi ili zadnji 
put. : 

Ne misli, da si ti jedini, koga muče takovi na- 
padaji i da si ti kao jedan nesretnik i odbačenik 
zato, što si napastovan. I ne misli nikad: JA NE 


MOGU DRUGAČIJE, ja moram: popustiti. — Ne, . 


to nije istina, da moraš popustiti, barem ne dok 
si u budnom stanju i dok si svijestan samog sebe. 

Ne kažem time, da se boriš s nekom vidlji- 
vom napetošću, stiskanjem šaka ili zatvaranjem 
očiju nego jednostavno: ja ne ću! Ja ne ću toga 
činiti, jer Bog me vidi! — »Ali tako ja ne ću ni- 
kada pobijeditil« "Čekaj, dragi. Da ti ja stavim 
večeras bočicu otrova na ormarić kod kreveta, 
ti bi mi se samo nasmijao i rekao: »O toga ja ne 
ću popiti pa stajalo sto godina tu preda mnom.« 
Ti si o tom posve siguran, pa i ja, makar da ti po- 
nude i vagon zlata, Ali ovo »ja ne ću toga popiti«, 
to si ti tako mirno u sebi izrekao, a kako djeluje. 

Kod ovakove zgode jedan je rekao: »Sad sam 
prviput OTKRIO SVOJU VOLJU, Nisam dosada 
ni znao, da je imami« Tako čini i ti. Mirno reci 


- si. 

sebi: ja ne ću grijeha! Budi odlučan! Odiučno 
ustati jutrom i ne otezati, svježe se prati, brzo 
odijevati, a po danu da si veseo -i zaposlen, pa 
ćeš uz milost Božju svladat i tog potajnog nepri- 
jatelja duše svoje, 

Neki časnik imao bijesna konja. Već na pogled 
željezničke lokomotive užasno se bacao i nemo- 
guće bijaše na njemu dalje jahati. Jednog dana 
sjedne na njega jedan drugi vojnik i začudv, on 
sasma mirno projaši i pokraj lokomotive. 

Njemački pedagog Forster to ovako tumači: 
»Nije se promijenio konj nego jahač, Konj je osje- 
ćao, da druga sigurnija i odlučnija ruka ravna 
njime pa se nije usudio bacati ni propinjati. Tako 
i naše tijelo ne će moće da se protivi, ako ga ravna 
odlučna volja.« 


4. Muževna vjernost. 


Muž, izvrstan katolik, ovako je napisao svom 
poznatom svećeniku: »Velečasni! Kad pogledam 
svog sina puna svježine, a iz očiju mu sja djetinja 
radost, tada ne žalim, “što sam se kroz godine 
borio i čuvao svoje poštenje, Tu sam radio za do- 
bro ne samo svoje nego i budućeg svog pokoljenja.« 

Katolički mužu! Ti si kod vjenčanja preuzeo 
na sebe veliku dužnost, da ćeš ljubiti svoju zako- 
nitu ženu i ostati Joj vjeran sve do groba. Ja 


znam, da tu mogu doći napasti i poteškoće, ali 


sjeti se Zakona Božjeg, sjeti se i duše svoje pa ćeš 


lakše svladati putene nagone. Bračna nevjera sma- 
trala se kod svih naroda velikim grijehom i zlo- 
činom, koji su oštro kažnjavali, Židovi su u Starom 
Zavjetu takove kamenovali. Egipćani bi ovako 
razvratnome mužu dali 100 udaraca, a Arapi bi 
naprosto odrubili glavu. 

No tom zgodom moramo zastati kod još jedne 
točke. Tiče se naših modernih muževa, Onih mu- 
ževa, koje je uhvatio silan strah od djece... Djeca 
im izgledaju teret, a ne slatka briga i dar iz ruku 
samoga Boga. Žalosna je činjenica, da na pr. u 
velikom milijunskom gradu Berlinu ima samo 
200.000 male djece, ali zato ima tamo samih pasa 
240.000! Za 40,000 imade više pasa i psića nego li 
male djece! Ne će tu biti krivnja samo na majka- 
ma nego i na muževima, koji brane i priječe, da 
se rodi dijete, Radije psića u kuću nego da se rodi 
drugo ili treće dijete! Nije li to odurno i žalosno?.., 

Zakon Božji nalaže: tko se služi ženidbom, taj 
mora i teret ženidbe snositi.  Raditi drukčije, 
znači proti Bogu raditi, znači dušu okaljati smrt- 
nim grijehom. Mi kršćani znamo, da će doći dan, 
svečan i strašan, kad ćeš stajati pred vječnim 
Sucem i on će te pitati: »Gdje su ti djeca? Jesi 
li ti, mužu, kriv, da ih nije više bilo?« Tu ne će 
vrijediti isprika: »Bili smo siromasi! Ja ih nisam 
imao čime izdržavatil« Bog će te onda pitati: »A 


1 


9 


zašto ste se onda služili bračnim pravom i tako 
griješili?« 

Kako je žalosno pogledati po mnogim našim 
selima i gradovima, gdje je mnogo kuća, a malo 
djece. Zar bi doista tu djeca umirala od gladi, da 
je još toliko njih ugledalo svijetlo Božje?... 
Mužu, ti ljubiš naš hrvatski narod. Ali ako ga 
iskreno ljubiš, daj mu novog naraštaja, daj mu 
sinova, daj mu djece! 


5. Psovka. 


Naš narod moli se rado i kleči pred oltarima 
Božjim. Naš narod s oduševljenjem pjeva »Rajska 
Djevo, Kraljice Hrvata«! Naš narod je pobožan i 
štuje Boga i svece Božje, ali samo dotle, dok se 
ne rasrdi. Čim srdžba i ljutina zahvati osobito 
naše muževe i mladiće, onda same strahote slu- 
šamo, kako izlaze iz njihovih srdaca i iz njihovih 
usta. Tu su gori od pogana i od bezbožnika. Psuju 
najpogrdnijim riječima i Boga i samu Majku Božju 
i sve što je sveto. . 

Tu doista može stupiti Isus i pred nas, da nas 
sav okrvavljen i izranjen zapita: »Puče moj, a što 
sam zla učinio tebi? Puče moj, ja krv svoju prolih 
za tebe, a ti me proklinješi... Puče moj, nisam li 
ti ja dao tu plodnu zemlju i te rijeke i gore i to 
široko more, a ti razapinješ Stvoritelja i Spasitelja 

svogal..,.« Kolika nezahvalnost i kako grozna 
nepravda prema Bogu u svakoj našoj psovci! 

Ima velikih naroda u Evropi, koji uopće ne- 
maju riječi u svom jeziku, kako da opsuju, a mi? 
Sa svih naših cesta i puteva, iz svih polja i dolina 
diže se kao jedna velika magla samih kletava i 
psovka: našega naroda, diže se iznad sela i gra- 
dova i izaziva srdžbu i osvetu Božju. Ali Bog je 
dobar pa ipak nas trpi i čeka, da se obratimo. Ali 
ne će dovijeka čekati. Kako će grozan plač biti 
na sudnjem danu upravo našeg naroda, kad mu 
Bog pokaže tolike narode, koji ga nisu kleli, a mi 
jesmo. Ali onda će biti već prekasno kajati se; sad 
je vrijeme, da kažemo: dosta je, ja te više, Bože 
moj, ne kunem. 

U Svetom Pismu nalazimo strašnih riječi za 
one, koji se ne će da ostave barem onih velikih 
psovka. »Prokleti će biti, koji tebe Boga preziru i 
odbačeni bit će svi, koji tebe psuju.« (Tob, 13, 16). 
»Tvoja će te usta osuditi, a ne ja, veli Gospodin, 
tvoje vlastite usne svjedočit će protiv tebe.« (Job 
15, 5). Zato katolički mladiću i katolički mužu, 
psovku daleko otjeraj od sebe, a koliko ti moguće, 
otjeraj je i iz svih naših sela i gradova, potjeraj je 
iz cijele Hrvatske. 


Uze kruh, blagoslovi ga i dade im, da jedu, 

6. Muž i vjera. 


Gdjegod se radi o velikim stvarima, vidimo 
muževe na čelu svih tih djela, Prijeti li domovini 
opasnost od neprijatelja, prvi su muževi, koji će 
se skupa s našom mladeži staviti na njezinu obra- 
nu, pa makar da trebalo i krv lijevati. Ali i za 
vrijeme mira muževi su, koji ravnaju narodima i 
pokrajinama, a ne žene, U rukama muževa počiva 
cijela industrija, Muževi upravljaju brodovima, že- 
ljeznicama, aeroplanima, . Uopće u cijelom javnom 
životu muškarci su oni, koji daju pravac svemu, 

Pa tako je i pravo i Bog to hoće. Zato je Stvo- 
ritelj i obdario muškarce snagom,  smjelošću i 
ustrajnošću, X 

Samo jedno je polje rada, gdje mnogi i mnogi 
muževi ne stoje u prvim redovima nego se kuka. 
vički povlače i straše se i dršću — a to je vjersko 
polje. Nešto djeluje ljudski obzir, a nešto strah od 
strogih vjerskih obveza i nemar, ali činjenica je, 
da su ženske u vjerskim stvarima puno točnije 
nego li muškarci : 

A ne bi smjelo biti tako, jer upravo mužu i 
mladiću potrebna je nadasve vjera u Boga. On je 
u sto puta većim napastima nego žena, jer se ne- 
prestano kreće u javnom životu pa što će ga 
držati, da ne propane, ako li ne pobožnost i vjera 
u Boga. Muž je glava obitelji, pa ako on ne bude 
imao vjere, lako će je izgubiti svi članovi, osobito 

oni najmlađi. Zato hrvatski mužu i mladiću, koji 
se s pravom dičite, da ste potomci onih slavnih 
pradjedova, koji su kroz stoljeća bili »predziđe 
kršćanstva« i umirali »za krst časni i slobodu 
zlatnu«, čuvajte svetu vjeru otaca svojih! 


7. Ne dai se varati. 


Ima danas ljudi, koji govore:  »Živi pošteno 
prema svojoj naravi pa šta će ti vjera?« To je 
varka, jer čovjek, koji misli i slijedi svoj razrum, 
odmah vidi, da je to i proti našoj naravi i proti 
razumu. Jer pitanje vjere, to je pitanje, ili bolje 
niz pitanja o onom, što svako razumno biće mora 
zanimati, inače se odrekosmo same svoje naravi. 

1; Pitanje o početku svega. Odakle sva 
zemlja, odakle svemir, zvijezde, odakle čovjek? 
To sigurno zanima svako razumno biće, i ono mo- 
ra sebi bar nekako odgovorit na to pitanje. 

2, Pitanje o cilju. Zašto sam ja tu, koja je > 
svrha mome životu? 

3, Pitanje opstojnosti Stvoritelja. Ili zar je to 
sve samo od sebe nastalo? Kada je to nastalo? 
Tko je to prvi pokrenuo? 

4, Pitanje posmrtnog života. Da li je sa zad- 
njim dahom doista sve svršeno? Da nema ništa 
više osim onoga, što ja rukama pipam i očima 
gledam? 


id 


5, Pitanje savjesti. Odakle ona bol i prekora- 
vanje iza grješnog čina? Pitanje sreće. Zašto imam 
tu težnju za neizmjernom srećom, a u ovom životu 
ne mogu da je potpuno postignem? 

Astronomija bavi se zvijezdama, > geogratija 
površinom zemlje, fizika prirodnim silama, povijest 
svjetskim događajima, a SAMO VJERA BAVI SE 
TOBOM SAMIM i jedino ona može ti odgovoriti 
na gornja pitanja, Tvoja narav traži odgovor na 
sva ova pitanja. 

Ili zar ćeš biti kao čovjek, koji zna u kući 
za svaki čavao, zna koliko je dasaka, koliko cigla 
u njoj, a kad ga upitaš, čija je to kuća i zašto je 
ona tu, on:se uhvati i zanijemi, jer ne zna, ni čija 
je, ni zašto je, ni.odakle je..Ili zar. da budeš. kao 
onaj drugi čovjek, koji sjeda u vlak ne brinući. se 
kamo on kreće, da li na sjever ili na jug, u Nje- 
mačku ili u Grčku; njemu je svejedno, jer on je 
bez cilja, on živi kao luđak, 


8. U afričkoj pustinji. 


Po Sahari s velikom pratnjom deva i Beduina 
putuje njemački učenjak, veliki bezvjerac, koji se 
hvastao, da vjeruje samo u ono, što očima vidi i 
rukama dotakne. Jedne večeri stignu u oazu, gdje 
je bio izvor i zeleni gaj od paoma pa se svi pri- 
preme za odmaranje i noćni počinak, 

Kad najednom pri zalasku sunca ugleda uče- 
njak nekog Beduina, kako krili ruke i moli se 
Bogu. Odmah pristupi k njemu i potrese ga po 
ramenu; »A šta to radiš?« — »Molim se .Bogul« 

A jesi li ti vidio Boga?« pita ga učenjak. — 
»Nisam,« 

»A jesi li se s njime razgovarao?« — »Nisam.« 

»A jesi li ga možda rukama  dirnuo?« 
— »Nisam.« 

* »Onda si luđak, što vjeruješ u Boga,« završi 
učenjak i ljutit ostavi Beduina, koji se i ae 
molio, bid 

Ujutro ustaje učenjak neraspoložen i tuži se, 
da ga je neka deva smetala u noći i da nije mogao 
zaspati. Odmah pristupa onaj Beduin i pita: »A 
jeste li, gospodine, vidjeli onu devu?2« — »Nisam.« 

»A jeste li se možda s njome razgovarali?« — 
»Nisam.« 

»A jeste li je rukama dirali?« — »Nisam.« 

»Onda ste luđak, ako vjerujete, da je tu bila 
deva.« 

Vidi učenjak, da mu se Beduin ruga za nje- 
gove jučerašnje riječi, ali on se ne da nadmudriti 
od jednog Airikanca pa će Beduinu: »Vidiš li ove 
tragove u pijesku? Po ovome sigurno zaključujem, 
da je bila deva, makar je nisam vidio ni doticao.« 
Taj čas dizalo se na uranku veliko pustinjsko 
sunce i Beduin upre prstom u njega pa će s po- 
nosom učenjaku: »Eno tragova Boga moga! Ne 
treba da ga vidim, ni dotičem, ali iz djela njego- 

vih mogu da zaključim da sigurno opstoji.«: 

Kad vidimo red u jednoj kući, s pravom za- 
ključujemo, da ima netko, koji je to uredio, jer 
samo od sebe sigurno nije tako nastalo. Isto tako 
kad vidimo na velikom kolodvoru u Parizu, da 
neprestano dolaze i odlaze vlakovi u divnom redu 
bez ikakova sukoba, sa sigurnošću zaključujemo, 
da mora tu biti netko, koji svim tim ravna, inače 
bit će stotinu sukoba i nesreća u svakom danu. 
Ali onda isto tako sa sigurnošću zaključujemo, da 
i gore nad zvijezdama mora biti netko, koji njima 
ravna, jer da kroz tisuće i milijune godina u tako 
divnom redu putuju ogromnom brzinom, to nije 
moguće bez nekog višeg inteligentnog bića — a 
to biće zovemo Bog. 


9. Ljudi bez vjere. 


Čovjek bez vjere to je kao stablo, kome je 
korijen osušen, Po vjeri mi smo zasađeni u Bogu 
kao drvo u dobru zemlju, a bez ovoga korijena mi 
se osušismo, naša djela su mrtva, bez zasluge za 
nebo. »Bez vjere nemoguće je ugoditi  Bogu,« 
(Hebr. 11) veli sv. Pismo. »Tko vjeruje spasit će 
se, a tko ne vjeruje osudit će se,« (Mr. 16), Tko 
nema vjere, taj ne pozna dobrote Oca nebeskog, 


taj ne zna, što je to ljubav Majke nebeske, taj. 

nema ni ispovijedi, ni pričesti, ni križa Isusova, da 
ga krijepi u ovoj dolini suza. ' 

Kod Cambraya u Francuskoj nađoše mladića 
mrtva; ubio se. Kraj njega samokres i pismo: »Do 
15. godine bio sam zadovoljan, našao sam u vjeri 
mir i snagu života, Iza toga pošao sam u svijet, 
izgubio čistoću pa napokon i vjeru. Sada sam 
smrvljen u duši, iz mene ne može ništa biti.,,« 

Francuski časopis: »La Croix de Calais« 1897. 
donese ovaj potresan događaj: Radnik socijalista 
hvali se u gostionici, kako mu iza 3 godine nago- 
varanja pošlo za rukom da i svoju ženu učini bez- 
božnom. Uvečer vraća se kući, a pred kućom na- 
lazi mnoštvo ljudi. Nesreća se dogodila. Uniđe, a 
na podu leži mrtva žena i troje dječice. Silno ustra- 
šen pita, kako se to dogodilo, kad na podu ugleda 
listić, kojega žena prije smrti napisala; »Mužu, dok 
sam imala vjere podnosila sam nevolje radi vječne 
nagrade, ali sad — bez vjere — postala sam po- 
sve nesretna, Moja djeca ne smiju tako biti ne- 
sretna, zato sam ih otrovala..,.« 

U Zagrebu gimnazijalac, petoškolac, vrlo da- 
rovit đak, dao se na čitanje najgorih knjiga pa već 
mlad izgubio vjeru i postao mrk i očajan. Jednog 
dana nađe ga njegov jadni otac, kako se u sobi o 
ključanicu objesio. : 

10. Učenjaci i vjera. 


Profesor Eymen dao se na istraživanje ovog 
odnošaja između vjere i učenjaka pa pronašao, da 
od 432 ozbiljna učenjaka njih 357 vjeruje u Boga. 
Profesor Deunert izdao knjigu: »Vjera prirodo- 
slovaca kroz zadnja tri vijeka«, On je uzeo 300 naj- 
uvaženijih prirodoslovaca i od svakih 100 njih 92 
vjeruju, 6 ih neodlučno, a samo dva proti vjeri. 

Glasoviti prirodoslovac Linnč u uvodu djela 
»Sistem prirode« piše tako pobožne riječi: »Vidio 
sam u prirodi stope Boga, vječnog, svemogiićeg, 
neizmjernog i divim se.« 

Le Verrier, glasovit astronom, postavio križ 
na zvjezdarnicu pa kad bi se umorio gledajući 
zvijezde, motrio bi križ i razmatrao muku Isusovu, 

Aleksander Volta, izumitelj dinamičke elektri- 
citete, svaki je dan pribivao sv. Misi, svake svet- 
kovine primao sv. Pričest, svaki dan molio krunicu, 

Profesor Ozanam pođe u crkvu i tamo nađe 
Ampčera, člana francuske akademije kako moli. 
To mu rastjera sve vjerske sumnje i on posta re- 
van katolik, 

Pjesnik Lenau iza obraćenja tužno riše svoj 
nesretni udes u godinama bezvjerja:  »Svijet mi 
izgledao kao izumrli grad sa svojim dugim tamnim 
ulicama, Sa svih prozora na me gleda smrt i pri- 
jeti mi se. Izgubio sam svu radost srca, kad sam 
skrenuo sa staze vjere,« Okreni posudu s cvije- 

ćem od sunca i ono pomalo opet se okreće k nje- 
mu. Uzmi ribu iz oceana, a čim je pustiš natrag, 
veselo zapliva u dubine, Tako duša prema vječnom 
moru sreće, Bogu. 

Samo mala grupa bezvjeraca tu stoji oholo i 
sve niječe i odbacuje. Pred ovakovog bezvjerca 
dolazi oko 250 milijarda ljudi — jer prema raču- 
nanju K. Moigno, toliko je ljudi živjelo dosad na 
zemlji — pa mu ove milijarde progovaraju: »Mi 
vjerujemo u Boga, Stvoritelja« a on na sve to 
sažima ramenima i veli: »Šta me briga za to, ja 
ipak ne ću da vjerujem.« 

I među tim mnoštvom, tu su milijarde kato- 
lika, sa svetim apostolima, koji su čudesa. činili,: 
mrtve iz grobova dizali, ali on ne mari za sve to. 
»Meni je to svejedno, ja ne vjerujem.« Napokon 
stupe preda nj učenjaci prvog reda i“uvjeravaju 
ga, da iza smrti istom pravi život  počima i da 
smo mi stvoreni za vječnost, Mi Dante, Des Cartes, 
Kopernik, Galileji, Newton, Kepler, Milton, Volta, 
Ampčre, Faraday, Chewreuil, Pasteur, Cuvier.., 
mi svi vjerujemo — a on? »Meni je to svejedno, 
ja ne vjerujem.« Nije li to ludo ostati ovako tvrdo- 
glav i nastran? 


Isus nalazi svoju izgubljenu ovcu. 


ži 
11. Utjeha svete vjere. 


Njemački pjesnik Heine u ganutljivoj pjesmi 
riše mladića bezvjerca — zapravo svoju ojađenu 
dušu — kako u tamnoj noći stoji na morskom 
žalu i pita more, vjetrove i zvijezde: »Kažite mi, 
odakle je čovjek, kamo on ide, tko stanuje tamo 
gore nad zlatnim zvijezdicama?« Pa završuje po- 
rugljivo i očajno; »I muklo mrmore vali i duva 
vjetar i prelijeću oblaci i svjetlucaju zvijezde hla- 
dno i ravnodušno — i samo luđak čeka na od- 
govor.« 

Ali kako posve drugačije osjeća čovjek, koji je 
našao vjeru. Godine 1845. obrati se u Rimu glaso- 
vit Englez Fridrik ViliamFaber i pun nutarnjeg za- 
dovoljstva piše svojim prijateljima u Englesku sa- 
mo ove riječi: »Mir, mir, mirl« On je mir našao u u 
vjeri i neizrecivu utjehu, 

Veliki poljski skladatelj Chopin u pr 
sa slobodoumnim Francuzima bio zanemario vje- 
ru. Pred smrt povrati ga opet Bogu njegov drug 
iz mladenačkih dana, svećenik Jalowiecki, Chopin 
sa suzama u očima ljubio križ i govorio: »Sad 
sam na izvoru sreće.« Pobožno primi svete sakra- 
mente; a nato ozbiljnim riječima zahvali svom 
prijatelju: »Da nije tebe bilo, umro bih kao svinjal« 

U naše novo doba umirala pobožna gospođa 
i skupila se djeca oko mrtvačkog kreveta majke pa 
plaču, Najmladi sinčić od 5 godina, komu je majka 

češće Pjevala lijepe pjesmice o Majci Božjoj, pri- 
stupi sada majčinu krevetu pa će djetinjski naiv- 
no: »Zar ne, mama, ti više ne možeš pjevati?« — 
O, zlato moje, još može mama tvoja pjevati Majci 
Božjoj i počne tihim glasom da pjeva mezimčetu 
svome: 

»Mariju ljubit, to najveća mi slast, 

Mariji služit, to najveća mi čast.« 

Kod tih riječi izdahne svoju dušu gospoda, 
kojoj je vjera davala toliku utjehu, da je i na 
samrti mogla pjevati. 

Umirao otpadnik od vjere Volter i u zdvoj- 
nosti tuli; »Kriste, pomiluj! pa odmah iza toga: 
Kriste, proklet: bio! ,,.«.— Grozna, smrti sd 
-: U Alžiru, u koloniji Subavaca, susfetne- putnik 
Amerikanac časnu sestru: bolničarku takođe -Ame- 
rikanku, »Časna sestro, ja-ne bih tu ni jednu go- 
dinu ostao, makar mi plaćali 10,000 dolaral« »Pa 
šta dobivate za toliku požrtvovnost?«-— »Ništa!« 
Časna sestra poljubi križić, što joj visio na vratu 
pa doda: »Iz ljubavi Isusu, koji je umro iz ljubavi 
za njih, a i za mene.« Ovu nutarnju utjehu u duši 
može samo vjera da ulije. To je živa vjera. 


12. Naša katolička vjera. 


, Sada bi mogao netko reći; »Samo vjeruj, a 
svejedno je kakvegod ti bio vjere.« To: nije sve- 
jedno, jer kakav bi to bio na primjer vojnički 

zapovjednik, kome bi svejedno bilo, da li mu voj- 
nici rađe, kako on hoće, ili kako se to njima sviđa. 
Bog je naš vrhovni upravitelj i Gospodar pa mu 
ne može biti svejedno, da li mu mi služimo kako- 
god ili da doista vršimo volju njegovu. Bog je po- 
slao samoga Sina svoga na zemlju, da nas pouči, 
koja je volja Božja, i kakova treba da bude prava 
vjera. I zato je samo jedna vjera prava, to jest onaj 
koju je Isus ustanovio na pećini, koju ni vrata pa- 
klena ne će nadvladati, a to je ona Crkva, gdje se 
nalaze sv. Petar i njegovi zakoniti nasljednici 
rimski Pape. »Pasi janjce moje, pasi ovce moje,« 
to su riječi Isusove za svetoga Petra i sve nasljed- 
nike njegove, pa tko njih sluša, samoga Krista i 
Boga sluša, 


13. Zrno gorušično. 


Za božanstvenost naše katoličke vjere posebni 
je dokaz njezin brzi razrast, gdje se ona po pro- 
ročanskim riječima Isusovim iz malog zrna goru- 
šičnog razvi u golemo stablo, Već iza prvih 200 
godina njezina opstanka piše poganima kršćanski 
apologeta Tertulijan: »Mi smo od jučer pa ipak 
nas ima svuda. Punimo vaše gradove, otoke, tvr- 
đave pa i same vojničke tabore i carsku palaču i 
senat i forum, a ostavili smo vam samo vaše hra- 


move,« 


24 . čiji iu 

A sve je bilo protiv toga širenja kršćanstva. 
Vladajuća vjera bila je poganska. Sve škole i cijeli 
odgoj u rukama pogana, Kršćanstvo naprotiv do- 
lazi ponizno, mora se sakrivat pod zemlju, u kata- 
kombe, da ga ne zgaze oholi rimski cezari, U po- 
ganstvu su dozvoljene sve naslade i raskoši, a 
kršćanstvo uči križ i samozataju. Pa tko širi tu 
novu nauku, što osvaja svijet? Ne kraljevi, ni uče- 
njaci, ni vojvode s mačem već priprosti ribari iz 
Galileje, apostoli... 


Cicero malo godina pred tim piše protiv krivo- 
boštvu i uči samo jednog Boga, pa koliko je imao 
pristaša taj slavni rimski govornik i pisac? Ni 
stotinu..,! Pitagora i Sokrat, grčki filozofi, uče 
da je kriva vjera poganska. Osude ih na smrt, a 
iza njihove smrti zamrije i sve ono, što su nauča- 
vali o vjeri. Oni ne mogoše obratiti pogana, prem- 
da su bili najslavniji ljudi staroga vijeka, 

Ali dolazi priprosti ribar u Rim, sv. Petar, uči 
vjeru u jednoga Boga i to raspetoga, i pred njim 
baca se na koljena poganski svijet, Umire sv, 
Petar na križu, ali ne umire njegova nauka, Još i 
danas iza 1900 godina oko 400 milijuna ljudi čeka 
na svaki mig njegova nasljednika rimskoga Pape, 
pripravni na sve, što im kaže ovaj vidljivi na- 
mjesnik samoga Isusa Krista. 

A zar to nije golemo čudo? Zar to ne poka- 
zuje, da je od Boga naša vjera? Nemoguće je na- 

ime, da bi bez Božjeg čuda jedan ribar m." 
izmislit i proširiti vjeru, u kojoj kroz vjekove mili- 
juni nalaze svoju najveću utjehu i sreću. 


14. Junaci vjere. 


Mučenici — novi dokaz božanstvenosti naše 
katoličke vjere. »Ali i pogani su imali svojih mu- 
čenikal« veliš ti. »Kako je to krasan uzor duhovne 
jakosti onaj spartanski mladić, koji je radije do- 
pustio da mu pod plaštem ukradena životinja od- 
grize prst od ruke nego li da prizna svoju krađu, 
Pa onaj mladi Rimljanin Mucije Scevola, koji drži 
desnicu nad gorućim ognjem, samo da neprijatelju 
pokaže junaštvo i oduzme mu svaku nadu, da bi ga 
mukama mogli prisiliti, da im oda tajnu svoje 
domovine,« . 

Ali ni u Sparti niti u poganskom Rimu nije 
bilo na tisuće takovih junaka, Dapače ova dvojica 


" stoje osamljeni u cijelom starom svijetu, a broj 


kršćanskih mučenika za vremena prvih rimskih 
.cezara iznosi dnevno 30.000 i: više! Muke su bile 
tako strašne, da nas užas hvata, kad samo to či 
tamo. Nijedna vjera nije imala da podnese tolike 
borbe za svoj opstanak kao naša rimokatolička, I 
nikad se ljudstvo nije pokazalo na tolikoj visini, 
koja nadvisuje njegove naravne sile kao upravo 
tada. 

Izvan katoličke Crkve nalazimo pojedine oso- 
be, koje su se dale ubiti za svoje uvjerenje, često 
radi svjetske slave i oholosti. Ali tko da prebroji 
sve one milijune kršćanskih mučenika svakog sta- 


leža i svake dobi, koji daju krv svoju za Isusa 


Krista znajući, da ih zato ne će slaviti poganski 
svijet. A to je sve trajalo čitava stoljeća. Da li se 
to dade protumačiti bez nadnaravnog upliva Bož- 
je? Zar bi se tako umiralo za vjeru, koja nije od 
pravoga Boga? Zar bi oni umirali, da samo zava- 
raju svijet? Ili zar se može lagati gledajući smrti u 
oči, kad samo jedna riječ proti vjeri u tom času 
spasava život? Pa ipak oni su umirali.,, A Bog 
je sve to i poslije njihove smrti popratio čudesi- 
ma i time potvrdio, da je vjera mučenika od Boga. 
Budi ponosan, što si katolik. Ovo nije vjera 
slabića i kukavica, nego je to vjera junaka, pri- 
znavalaca, Zadnjih godina dopiru nam strašni gla- 
sovi onamo iz Meksika o progonima katolika. Oni 
umiru, ali kao junaci s poklikom: »živio Krist 
Kralji« ; 
Propale su mnoge države i narodi, a vjera 
katolička i bez obrane bajoneta i topova ostala je 
i još se više širi, te već dosiže do 400 milijuna 
vjernika, Propalo je i staro rimsko carstvo, propali 
i carevi rimski, što su progonili vjeru Kristovu, 
* našu sv. Crkvu, ali sv, Petar iz Rima još vlada mi- 
lijunima i dolaze goleme skupine hodočasnika sa 

svih strana svijeta, da se pomole na njegovu dro- 
bu i da se poklone njegovom nasljedniku pina 
sv. Ocu Papi, jer to je pećina, koju ne će nadvla- 
dati ni sama vrata paklena. 


15. Sveti Otac Papa. 


Papa! Ti si Petar, pećina, . 
Na kojoj Crkva Kristova stoji; 
Ti si okeanska hridina, 
Što se bure ni munje ne boji; 
Ti si kraljevina sveta, : 
Što: će trajat do svršetka svijeta! 
Nadbiskup Šarić. 
U rimskim katakombama našli su staru simbo- 
ličku sliku, koja predstavlja lađu, a njezinim 
kormilom ravna sv; Petar. Na jednoj strani lađe 
piše: »Petar ne umire,« a na drugoj stoje riječi 
Kristove sv. Petru: »Ja sam se molio za tebe.« : 
U ovoj lađi Crkve Kristove vozimo se i mi 
prema obalama vječnosti, ali s onim uvjerenjem 
»Petar ne umirel« Njegovi namjesnici rimski Pape 
u istom smjeru vode dalje ovu lađu. Ova lađa ne 
može zalutati, jer Krist sam o njoj kaže: »I evo ja 
sam s vama u sve dane do svršetka  vijeka.« 
(Mt. 28), 
Sam veliki Aristotel u svome poganstvu uz- 
diše: »U sumnjama življah, u strahu umirem, a ka- 

mo idem, ne znam,« Nije on jadnik imao onog svi- 
jetla istine, što je kasnije preporodilo Evropu; 
onda još nije bilo Crkve, ni papinstva, Pape su 
bili oni, koji su ukinuli ropstvo u kulturnom svi- 
jetu; Pape ukinuli krvnu osvetu; Pape šalju prve 
misionare na sjever do Engleske i Njemačke, a na 
istok sve do Uralskih planina, Oni osnivaju mnogo- 
brojne samostane Benediktinaca, koji sjekirom 
probijaju prve ceste kroz guste šume, koji suše 
močvare i posred divljih predjela dižu crkve, sela 
i gradove, koji su obilovali školama, bolnicama i 
sirotištima. Pape su oslobodili ženu iz ropstva, 
kojim ju je poganstvo tlačilo, Pape vratiše čast 
obitelji i svetost ženidbi. što bi bila Evropa bez 
papinstva? Pustinja, nastanjena divljacima. 

O svome narodu piše protestant njemački 
historičar Ivan von Miiller: »Naše oceve, potpune 
barbare, moralo se odgajati i preko tisuća bludnja 
i stramputica voditi do spoznanja istine. Pa što se 
je dogodilo? ETO GOSPODIN BOG IM DAO 
ZAŠTITNIKA, A_TO JE BIO PAPA... ŠTO-BI 
BILO IZ NAS BEZ PAPE? Ostali bismo u svome 
barbarstvu,« 


16. Proaoni. 


Pa zašto onda toliko progone papinstvo? 
Preko: 70 revolucija drmalo je papinstvom i koliko 
puta: su već morali Pape bježati iz Rima, — Isus 

nam na to veli; »Kad biste bili od svijeta, onda bi 
svijet svoje. ljubio. Ako mene goniše i vas će £o- 
niti. I ovo će vam činiti, jer ne poznaju Oca ni 
mene.« (Iv. 15), Na kongresu u Turinu 1865, kliče 
u svome nemoćnom  bjesnilu i deliriju firamazun 
Triazio: »Papa, mi ne ćemo da imamo s tobom 
ništa zajedničko. Mi te odbacujemo, mi te- ard 
njemo i opetujemo s Kristom: Idi od mene, sotonol« 

Ali zaludu sve bjesnilo protivnika. Prije će 
nestati svijeta, nego li će nestati papinstva, Uga- 
site sunce na svodu nebeskom, poskidajte sve 
zvijezde, ako možete — ipak lakše ćete to učiniti 
nego li da dokinete, uništite papinstvo. »Nebo 
će i zemlja proći, ali riječi moje ne će proći« 
(LE, 21, 33) rčkao je Isus, a njegove su to riječi, 
da svete Crkve, ni one hridine, na kojoj ona po- 
čiva, a to je papinstvo, ni vrata paklena ne će 
nadvladati. 


17. Svjetionik. 


Poznati pisac i obraćenik Papini piše o sv. Ocu 
Papi: »Sav svijet okreće se Papi kao cijelo nebo 
k zvijezdi sjevernjači, I najveći umovi priznaju, da 
je naš sv. Otac Božji stvor i jedini u svim znače 
njima. ZA POVJESNIČARE jedini svjedok najsta- 
rije. prošlosti, baštinik zakonodavca Mojsija, .na- 
sljednik Cezara, jedini savremenik Marka Aure- 


Isus, dobri pastir, 

lija. ZA FILOZOFE jedini posjednik žive predaje 
platonizma sv. Ivana i aristotelizma sv. Tome. 


"ZA UMJETNIKE Papa je jedini mecena i tisuć- 


godišnji monarha, koji se pokazuje svijetu u mu- 
drosti Salamunovoj, koji govori jezikom besmrt- 
nog Vergila, pod kupolom  nedostiživog Miche- 
langela praćen  rajskim skladbama Palestrine, 
ZA DIPLOMATE I POLITIČARE Papa je duhovni 
i idejni suveren od 400 milijuna vjernika. Na svih 
pet kontinenata ima misionare, legate, nuncije i 
pouzdanike tako, da je Vatikan i sa čisto zemalj- 
skog gledišta jedno od najvećih ognjišta čitavog 
života na svijetu. ZA DRŽAVE I VLADARE Papa 
je jedina i vječna država i vladar, koji je prije bio 
nego sve postojeće države i vladari, Oni su svi- 
jesni, da će njih nestati, njihove sisteme zamijenit 
će drugi. Pa kad oni budu zabačeni i zaboravljeni, 
Papa će još uvijek do konca. svijeta vijati svoj 
barjak i upravljati svijetom i narodima.« 

Zato svaki katolik s ponosom upire svoj pogled 


.u rimskog Papu, jer zna da je to svjetionik, koga 


je sam Bog postavio, da nam pokazuje put kroz 
ovu tamnu dolinu suza u sretnu vječnost. 


18. Zakliučak. 


U gradu Filipima pada pred noge sv. Pavla 
i njegova druga Sile tamničar i govori: »Gospodo; 
šta mi treba činiti, da se spasim?« A oni rekoše: 

»Vjeruj u Gospodina Isusa i spasit ćeš se ti i dom 
tvoj.« (Ac. 16). — Dakle čuvajmo našu svetu vjeru 
pa ćemo spasiti ne samo duše svoje nego i cijeli 
dom svoj i svoju obitelj i domovinu. 

U crkvi irskog kolegija u Rimu nalazi se za- 
nimljiv, ali i slavan grob — tu je pokopano 
srce velikog muža, oslobodioca irskog naroda, 
O'Connela. On je .umiruć zaželio, da mu tijelo 
ostane domovini, srce Rimu, a duša Bogu. Bio je 
velik domoljub, ali i muž žive vjere pa je bio velik 
i slavan i kao katolik i odan sin svetog Oca Pape, 

Naš slavni ban Jelačić bio je muž, koji se nije 
stidio vjere ni Crkve, pa tako je i javno prisu- 
stvovao svetim misijama, što ih u zagrebačkoj 
katedrali držao Isusovac O, Vajs. Slučajno ispala 


banu njegova krunica, a gospoda, kad su je našli, . 


ne znajući čija je, počeli su šale zbijati, dok na- 
jedamput ne pruži ruke ban: »Molim krunicu ova- 
mo!« Sad nasta grobna tišina među gospodom i 
veliko zastiđenje. ' 

Naš drugi ban i slavni pobjednik nad Turcima 
kod Siska Toma Bakač Erdedi baš onda, kad su 
došli poslanici španjolskog kralja Filipa, _ da mu 
predadu najveće evropsko odlikovanje »red sve- 
tog Spasitelja«, pošao je u katedralu i javno primio 
sv, Pričest iz ruku biskupa Dimitrovića. Blago 
onome narodu, u kome se poštuje vjera! Bog je 
s takovim narodom. On će ga čuvati i voditi. 


Kazalo 


1. Sunčanim visinama 
2, U dubinama grijeha 


3. Potajni grijeh mladeži - 


4, Muževna vjernost , 
5, Psovka_,. +4, .; 
6. Muž i vjera . . , 
7. Ne daj se varati . , 
8, U afričkoj pustinji 
9, Ljudi bez djece 

10. Učenjaci i vjera . , 
11. Utjeha svete vjere 
12. Naša katolička vjera 
13. Zrno gorušično . . , 
14. Junaci vjere . , , > 
15. Sveti Otac Papa . , 
16, Progoni . 4, «44, > 
17. Svjetionik . 2. >, > 
18. Zaključak , . . >, . 


. 


S nižene 
Katolička djevojka 
i Katolička majka 


Napisao _N. Buljan D.I. 
str. 32. Kršćanska načela 
obrazložena za život dje- 
vojke i majke. Cijena D.1- 


Svete Rane Isusove 


mala je knjižica, ali zlata 
vrijedna, prevedena ie u 
gotovo sve moderne jezike 
i doživjela vrlo mnogo iz- 
danja. Preporučena je od 
samog sv. Oca, a štovatelji 
Srca Isusova objeručke su 
prihvatili ovu knjižicu kao 
dar, što im ga samo nebo 
šalje, da upotpuni pobo- 
žnost Srca Isusova. Pose- 
bno je tu rastumačena 
»krunica milosrđa“, za koju 
Isus želi da se raširi po 
cijelom svijetu. — Din, 1.— 


Sveta ispovijed 
praktična pouka o ovom 
sakramentu. Cijena D. 1.— 


Dan Gospodnji 


ili svetkovanje nedjelje u 
duhu sv. Crkve Din. 1.— 


Sveta ura 
pred svetootajstvom 


za Kraljevstvo Srca Isusova 
u duši, obitelji i na narodu 
Cijena Din. 1.— 


cijene! 


Sveti Juda Tadej 


moć"i zagovornik u velikim 
otreba...: “7.82. životopis 
molitve. Cijena Din, 1— 


U Gangesovoj Delti 


Sastavio dr. Svetozar Rittig. 
Vrlo zanimjlive putopisne 
crtice. Cijena Din. 1— 


Spasi dušu svoju 


ili uspomena na svete Misi- 
je. U toj se knjižici nalaze 
kratka razmatranja temelj- 
nih istina naše sv. vjere, pa 
će zgodno poslužiti poje- 
dincu kao obnova duha. 
Cijena Din. 1.— 


VojskačiSrea Isusova 
proti psovci 


uputa o istoimenom društvu 
te njegova svrha i zadaća 
(služi kao upisnica) 

X ==. Cijena Din 1.— 
OPASKA! Sve gore nave- 
dene knjižice naručuju se 
kod Uprave Glasnika Pre- 
Sv. Srca Isusova Zagreb 
I. 147. Kod naručaba treba 
novac unaprijed poslati nu 
gotovom ili u markama. Za 
poštarinu nadodaj 50 para 
po komadu. Tko naruči sve 
navedene knjižice, njemu je 
poštarina badava. 


